ddrg/super_eurlex huggingface dataset:
Rådets afgørelse

af 25. april 2002

om afklassificering af del II af den fælles håndbog, som er nedsat ved konventionen om gennemførelse af Schengen-aftalen af 14. juni 1985

(2002/353/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 207, og

ud fra følgende betragtninger:

(1) Ved afgørelse af 14. december 1993 (SCH/Com-ex(93) 22 rev.) og af 23. juni 1998 (SCH/Com-ex(98) 17) vedtog Eksekutivkomitéen, der er nedsat ved konventionen om gennemførelse af Schengen-aftalen af 14. juni 1985, og som Rådet nu er trådt i stedet for, jf. artikel 2 i Schengen-protokollen, at samtlige bestemmelser i den fælles håndbog, hvoraf en ny udgave blev vedtaget ved Eksekutivkomitéens afgørelse af 28. april 1999 (SCH/Com-ex(99) 13)(1), skulle klassificerer som fortrolige.

(2) Den fælles håndbog samt Eksekutivkomitéens afgørelser vedrørende dens klassifikation indgår i Schengen-reglerne som defineret af Rådet i afgørelse 1999/435/EF(2).

(3) Del I og flere bilag i den fælles håndbog er blevet afklassificeret i medfør af Rådets afgørelse 2000/751/EF(3).

(4) Del II af den fælles håndbog bør også afklassificeres.

(5) Eksekutivkomitéens afgørelse SCH/Com-ex(93) 22 rev.) og SCH/Com-ex (98) 17 bør ophæves, i det omfang de vedrører de fælles konsulære instrukser og den fælles håndbog, således at der fremover kan træffes afgørelse om deres klassifikation i overensstemmelse med bestemmelserne om klassificering af dokumenter i Rådets afgørelse 2001/264/EF af 19. marts 2001 om vedtagelse af Rådets sikkerhedsforskrifter(4) -

TRUFFET FØLGENDE AFGØRELSE:

Artikel 1

1. Del II af den fælles håndbog afklassificeres.

2. Bilag 14b, 6b og 6c i den fælles håndbog svarende til bilag 5, 9 og 10 i de fælles konsulære instrukser klassificeres fortsat som fortrolige.

Artikel 2

Del II af den fælles håndbog offentliggøres i De Europæiske Fællesskabers Tidende.

Artikel 3

1. Eksekutivkomitéens afgørelse af 14. december 1993 (SCH/Com-ex(93) 22 rev.) og af 23. juni 1998 (SCH/Com-ex(98) 17) ophæves, i det omfang de vedrører de fælles konsulære instrukser og den fælles håndbog.

2. Kommende afgørelser om klassificering af de fælles konsulære instrukser og den fælles håndbog træffes i overensstemmelse med afgørelse 2001/264/EF.

Artikel 4

Denne afgørelse træder i kraft på dagen for offentliggørelsen i De Europæiske Fællesskabers Tidende.

Udfærdiget i Luxembourg, den 25. april 2002.

På Rådets vegne

M. Rajoy Brey

Formand

(1) Den fælles håndbog er senest ændret ved Rådets afgørelse 2002/352/EF af (Side 47 i denne EFT).

(2) EFT L 176 af 10.7.1999, s. 1.

(3) EFT L 303 af 2.12.2000, s. 29.

(4) EFT L 101 af 11.4.2001, s. 1.
Kommissionens beslutning

af 27. juni 2002

om et spørgeskema til medlemsstaternes rapportering om gennemførelsen af Rådets direktiv 1999/13/EF om begrænsning af emissionen af flygtige organiske forbindelser fra anvendelse af organiske opløsningsmidler i visse aktiviteter og anlæg

(meddelt under nummer K(2002) 2234)

(2002/529/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 1999/13/EF af 11. marts 1999 om begrænsning af emissionen af flygtige organiske forbindelser fra anvendelse af organiske opløsningsmidler i visse aktiviteter og anlæg(1), særlig artikel 11, stk. 1, og

ud fra følgende betragtninger:

(1) Ifølge artikel 11, stk. 1, i direktiv 1999/13/EF skal der udarbejdes rapporter om direktivet på grundlag af et spørgeskema eller en formular, der er udarbejdet af Kommissionen efter proceduren i artikel 6 i Rådets direktiv 91/692/EØF(2).

(2) Medlemsstaterne, der gennemfører nationale planer i overensstemmelse med artikel 6 i direktiv 1999/13/EF, skal allerede forelægge disse planer for Kommissionen.

(3) Spørgeskemaet eller formularen sendes til medlemsstaterne seks måneder før begyndelsen af den periode, som rapporten dækker.

(4) Den første rapport skal dække perioden fra 1. januar 2003 til 31. december 2004.

(5) Udvalget, der er omhandlet i artikel 6 i direktiv 91/692/EØF, afgav ingen udtalelse om disse foranstaltninger før udløbet af den af formanden fastsatte frist -

VEDTAGET FØLGENDE BESLUTNING:

Artikel 1

Spørgeskemaet i bilaget vedtages hermed.

Artikel 2

Denne beslutning er rettet til medlemsstaterne.

Udfærdiget i Bruxelles, den 27. juni 2002.

På Kommissionens vegne

Margot Wallström

Medlem af Kommissionen

(1) EFT L 85 af 29.3.1999, s. 1.

(2) EFT L 377 af 31.12.1991, s. 48.

BILAG

>PIC FILE= "L_2002172DA.005802.TIF">

>PIC FILE= "L_2002172DA.005901.TIF">

>PIC FILE= "L_2002172DA.006001.TIF">
Kommissionens afgørelse

af 3. juni 2002

om tilpasning af de justeringskoefficienter, der finder anvendelse fra den 1. august, 1. september, 1. oktober, 1. november og 1. december 2001 på vederlag til tjenestemænd ved De Europæiske Fællesskaber, som gør tjeneste i tredjelande

(2002/417/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til vedtægten for tjenestemænd i De Europæiske Fællesskaber og om ansættelsesvilkårene for de øvrige ansatte i disse Fællesskaber, som fastsat ved forordning (EØF, Euratom, EKSF) nr. 259/68(1) og senest ændret ved forordning (EF, EKSF, Euratom) nr. 2581/2001(2), særlig artikel 13, stk. 2, i bilag X, og

ud fra følgende betragtninger:

(1) I Rådets forordning (EF, EKSF, Euratom) nr. 302/2002(3) fastsattes i medfør af artikel 13, stk. 1, i bilag X til vedtægten de justeringskoefficienter, hvormed de lønninger korrigeres fra 1. juli 2001, der i tjenestestedets valuta udbetales til tjenestemænd ansat i tredjelande.

(2) Kommissionen har i de seneste måneder foretaget forskellige tilpasninger af disse justeringskoefficienter(4) i overensstemmelse med artikel 13, stk. 2, i bilag X til vedtægten.

(3) Fra 1. august, 1. september, 1. oktober, 1. november og 1. december 2001 bør visse af disse justeringskoefficienter tilpasses, idet de statistiske oplysninger, som Kommissionen råder over, har vist, at ændringerne i leveomkostningerne, målt efter justeringskoefficienten og den tilsvarende vekselkurs, for nogle tredjelandes vedkommende har oversteget 5 % siden den sidste fastsættelse eller tilpasning af koefficienterne -

TRUFFET FØLGENDE AFGØRELSE:

Eneste artikel

Med virkning fra 1. august, 1. september, 1. oktober, 1. november og 1. december 2001 tilpasses de justeringskoefficienter, der finder anvendelse på lønninger, som i tjenestestedets valuta udbetales til tjenestemænd ansat i tredjelande, som anført i bilaget.

Til beregning af disse vederlag anvendes de vekselkurser, der blev brugt ved gennemførelsen af De Europæiske Fællesskabers almindelige budget for den måned, der gik forud for den i foregående afsnit omhandlede dato.

Udfærdiget i Bruxelles, den 3. juni 2002.

På Kommissionens vegne

Christopher Patten

Medlem af Kommissionen

(1) EFT L 56 af 4.3.1968, s. 1.

(2) EFT L 345 af 29.12.2001, s. 1.

(3) EFT L 47 af 19.2.2002, s. 4.

(4) EFT L 321 af 6.12.2001, s. 31.
Rådets afgørelse

af 7. maj 2002

om udpegelse af Den Europæiske Kulturhovedstad 2005

(2002/C 124/03)

RÅDET FÜR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets afgørelse nr. 1419/1999/EF af 25. maj 1999 om en fællesskabsaktion vedrørende Den Europæiske Kulturhovedstad 2005-2019(1), særlig artikel 2, stk. 3, og

ud fra følgende betragtninger:

(1) Juryen forelagde den 28. september 2001 sin rapport for Europa-Parlamentet, Rådet og Kommissionen.

(2) Europa-Parlamentet fremsendte den 11. december 2001 sin udtalelse om indstillingerne til Kommissionen -

TRUFFET FØLGENDE AFGØRELSE:

Artikel 1

Cork udpeges til Europæisk Kulturhovedstad 2005.

Artikel 2

Cork træffer de nødvendige foranstaltninger for at sikre, at arrangementet opfylder kravene i artikel 1 og 5 i afgørelse nr. 1419/1999/EF.

Udfærdiget i Bruxelles, den 7. maj 2002.

På Rådets vegne

R. de Rato y Figaredo

Formand

(1) EFT L 166 af 1.7.1999, s. 1.
Kommissionens beslutning

af 31. juli 2002

om en dispensationsanmodning fra Tyskland i henhold til artikel 8, stk. 2, litra c), i Rådets direktiv 70/156/EØF om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil

(meddelt under nummer K(2002) 2833)

(Kun den tyske udgave er autentisk)

(2002/640/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/156/EØF af 6. februar 1970 om tilnærmelse af medlemsstaternes lovgivning om godkendelse af motorkøretøjer og påhængskøretøjer dertil(1), senest ændret ved Kommissionens direktiv 2001/116/EF(2), særlig artikel 8, stk. 2, litra c), og

ud fra følgende betragtninger:

(1) Den dispensationsanmodning, som Tyskland indgav den 17. maj 2002, og som Kommissionen modtog den 27. maj 2002, indeholder de i artikel 8, stk. 2, litra c), i direktiv 70/156/EØF krævede oplysninger.

(2) Anmodningen vedrører monteringen af forlygter med en funktion med kurvelys på et køretøj i klasse M1. Kurvelys er en funktion, der skal sikre bedre oplysning af vejen i kurver.

(3) Den i anmodningen anførte begrundelse, hvorefter denne type køretøjer opfylder kravene i bilag IV til direktiv 70/156/EØF, bortset fra kravene i Rådets direktiv 76/756/EØF af 27. juli 1976 om indbyrdes tilnærmelse af medlemsstaternes lovgivning om montering af lygter og lyssignaler på motordrevne køretøjer og påhængsvogne dertil(3), senest ændret ved Kommissionens direktiv 97/28/EF(4), er korrekt.

(4) Beskrivelsen af prøvningerne, resultaterne af prøvningerne og deres overensstemmelse FN/ECE-regulativ nr. 48, som for nylig er blevet ændret, sikrer en tilfredsstillende grad af sikkerhed.

(5) Det pågældende fællesskabsdirektiv vil blive ændret, således at der kan monteres lygter med kurvelys.

(6) De i denne beslutning fastsatte foranstaltninger er i overensstemmelse med udtalelse fra det udvalg for tilpasning til den tekniske udvikling, som er nedsat ved Rådets direktiv 70/156/EØF -

VEDTAGET FØLGENDE BESLUTNING:

Artikel 1

Den af Tyskland fremsendte anmodning om dispensation med hensyn til godkendelse og markedsføring af en type køretøj i klasse M1, der er udstyret med kurvelys i overensstemmelse med udkastet til FN/ECE-bestemmelser, godkendes herved.

Artikel 2

Gyldighedsperioden for godkendelser i overensstemmelse med denne beslutning strækker sig fra 1. juli 2002 til 30. juni 2004.

Artikel 3

Denne beslutning er rettet til Forbundsrepublikken Tyskland.

Udfærdiget i Bruxelles, den 31. juli 2002.

På Kommissionens vegne

Erkki Liikanen

Medlem af Kommissionen

(1) EFT L 42 af 23.2.1970, s. 1.

(2) EFT L 18 af 21.1.2002, s. 1.

(3) EFT L 262 af 27.9.1976, s. 1.

(4) EFT L 171 af 30.6.1997, s. 1.
Kommissionens beslutning

af 31. juli 2002

om en dispensationsanmodning fra Belgien i henhold til artikel 8, stk. 2, litra c), i Rådets direktiv 70/156/EØF om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil

(meddelt under nummer K(2002) 2880)

(Kun den franske og den nederlandske udgave er autentisk)

(2002/642/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/156/EØF af 6. februar 1970 om tilnærmelse af medlemsstaternes lovgivning om godkendelse af motorkøretøjer og påhængskøretøjer dertil(1), senest ændret ved Kommissionens direktiv 2001/116/EF(2), særlig artikel 8, stk. 2, litra c), og

ud fra følgende betragtninger:

(1) Den dispensationsanmodning, som Belgien indgav den 9. april 2002, og som Kommissionen modtog den 12. april 2002, indeholder de i artikel 8, stk. 2, litra c), i direktiv 70/156/EØF krævede oplysninger.

(2) Anmodningen vedrører monteringen af forlygter med en funktion med kurvelys på et køretøj i klasse M1. Kurvelys er en funktion, der skal sikre bedre oplysning af vejen i kurver.

(3) Den i anmodningen anførte begrundelse, hvorefter denne type køretøjer opfylder kravene i bilag IV til direktiv 70/156/EØF, bortset fra kravene i Rådets direktiv 76/756/EØF af 27. juli 1976 om indbyrdes tilnærmelse af medlemsstaternes lovgivning om montering af lygter og lyssignaler på motordrevne køretøjer og påhængsvogne dertil(3), senest ændret ved Kommissionens direktiv 97/28/EF(4), er korrekt.

(4) Beskrivelsen af prøvningerne, resultaterne af prøvningerne og deres overensstemmelse med FN/ECE-regulativ nr. 48, som for nylig er blevet ændret, sikrer en tilfredsstillende grad af sikkerhed.

(5) Det pågældende fællesskabsdirektiv vil blive ændret, således at der kan monteres lygter med kurvelys.

(6) De i denne beslutning fastsatte foranstaltninger er i overensstemmelse med udtalelse fra det udvalg for tilpasning til den tekniske udvikling, som er nedsat ved direktiv 70/156/EØF -

VEDTAGET FØLGENDE BESLUTNING:

Artikel 1

Den af Belgien fremsendte anmodning om dispensation med hensyn til godkendelse og markedsføring af en type køretøj i klasse M1, der er udstyret med kurvelys i overensstemmelse med udkastet til FN/ECE-bestemmelser, godkendes herved.

Artikel 2

Gyldighedsperioden for godkendelser i overensstemmelse med denne beslutning strækker sig fra 1. juli 2002 til 30. juni 2004.

Artikel 3

Denne beslutning er rettet til Kongeriget Belgien.

Udfærdiget i Bruxelles, den 31. juli 2002.

På Kommissionens vegne

Erkki Liikanen

Medlem af Kommissionen

(1) EFT L 42 af 23.2.1970, s. 1.

(2) EFT L 18 af 21.1.2002, s. 1.

(3) EFT L 262 af 27.9.1976, s. 1.

(4) EFT L 171 af 30.6.1997, s. 1.
Kommissionens beslutning

af 22. juli 2002

om bemyndigelse af Frankrig til at anvende bestemmelserne i Rådets direktiv 64/433/EØF på visse slagterier, der højst behandler 2000 storkreaturer om året

(meddelt under nummer K(2002) 2745)

(Kun den franske udgave er autentisk)

(EØS-relevant tekst)

(2002/616/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 64/433/EØF af 26. juni 1964 om sundhedsmæssige betingelser for produktion og afsætning af fersk kød(1), senest ændret ved direktiv 95/23/EF(2), særlig artikel 4, afsnit D, og

ud fra følgende betragtninger:

(1) I henhold til direktiv 64/433/EØF kan medlemsstaterne anmode om bemyndigelse til at anvende bestemmelserne i artikel 4, afsnit A, på visse slagterier, der højst behandler 2000 storkreaturer om året.

(2) Frankrig har indsendt en anmodning om at få bemyndigelse til at anvende de ovennævnte bestemmelser for visse slagterier.

(3) Disse slagterier er beliggende i områder, såsom bjergområder, med særligt vanskelige geografiske forhold.

(4) Disse områder har forsyningsvanskeligheder, fordi der ikke findes andre virksomheder til slagtning af dyr, som kan forsyne befolkningen i disse afsides liggende områder med kød.

(5) Landbruget i disse områder er baseret på animalsk produktion, og slagtedyr skal transporteres over for store afstande.

(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Frankrig bemyndiges til at anvende bestemmelserne i artikel 4, afsnit A, i direktiv 64/433/EØF på de slagterier, der er opført på listen i bilaget til denne beslutning.

Artikel 2

Denne undtagelse indrømmes på betingelse af:

- at virksomhederne er beliggende i områder, som er vanskeligt tilgængelige, fordi transportinfrastrukturerne og forbindelserne med resten af landet ikke er tilstrækkeligt gode til at sikre tilfredsstillende forsyninger, eller har særligt vanskelige geografiske forhold

- at transporttiden for slagtedyr i området til et slagteri, der er autoriseret i henhold til artikel 10 i direktiv 64/433/EØF, er længere end transporttiden til virksomhederne i bilaget, og under normale omstændigheder er på over en time

- at de slagtede dyr har oprindelse i det område, hvor slagteriet er beliggende

- at antallet af slagtninger på slagterierne ikke øges mere, end at der stadig er garanti for, at produktionen er i overensstemmelse med hygiejnereglerne, og at maksimumsmængden ikke overstiger 2000 storkreaturer om året

- at mindst én embedsdyrlæge permanent er til stede i hele produktionstiden.

Artikel 3

Denne beslutning er rettet til Den Franske Republik.

Udfærdiget i Bruxelles, den 22. juli 2002.

På Kommissionens vegne

David Byrne

Medlem af Kommissionen

(1) EFT 121 af 29.7.1964, s. 2012/64.

(2) EFT L 243 af 11.10.1995, s. 7.

BILAG

LISTE OVER SLAGTERIER

>TABELPOSITION>
Rådets afgørelse

af 19. juli 2002

om følgerne af udløbet af traktaten om oprettelse af Det Europæiske Kul- og Stålfællesskab for de internationale aftaler, der er indgået af EKSF

(2002/596/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133, sammenholdt med artikel 300, stk. 1,

under henvisning til forslag fra Kommissionen, og

ud fra følgende betragtninger:

(1) EKSF-traktaten udløber ifølge artikel 97 den 23. juli 2002.

(2) EKSF har indgået en række internationale aftaler med tredjelande.

(3) Disse aftaler nævner ikke, at EKSF-traktaten en dag vil udløbe.

(4) De anliggender, som er omhandlet i EKSF-traktaten, vil ved traktatens udløb blive omfattet af traktaten om oprettelse af Det Europæiske Fællesskab, navnlig artikel 133.

(5) Repræsentanterne for medlemsstaternes regeringer, forsamlet i Rådet, har fastslået, at EF indtræder i de rettigheder og forpligtelser, der følger af de internationale aftaler, der er indgået af EKSF(1).

(6) Det anses for at være i EF's interesse at videreføre disse internationale aftaler efter EKSF-traktatens udløb, og at de bør overdrages til EF.

(7) Nogle af disse aftaler kræver eventuelt tekniske ændringer for at gøre dem forenelige med EF-reglerne.

(8) Det vil blive nødvendigt at underrette de berørte tredjelande herom -

TRUFFET FØLGENDE AFGØRELSE:

Artikel 1

Fra den 24. juli 2002 indtræder EF i de rettigheder og forpligtelser, der følger af de internationale aftaler, der er indgået af EKSF med tredjelande.

Artikel 2

Kommissionen underretter de berørte tredjelande om EF's indtrædelse i EKSF's rettigheder og forpligtelser, der følger af de berørte aftaler. Den foretager desuden de nødvendige tekniske ændringer for at gøre aftalerne forenelige med EF-reglerne og fører om nødvendigt forhandling om ændringer af aftalerne.

Artikel 3

Denne afgørelse har virkning fra dagen efter offentliggørelsen i De Europæiske Fællesskabers Tidende.

Den anvendes fra den 24. juli 2002.

Udfærdiget i Bruxelles, den 19. juli 2002.

På Rådets vegne

T. Pedersen

Formand

(1) Se side 35 i denne Tidende.
Kommissionens beslutning

af 10. juli 2002

om EF-tilskud til udryddelse af klassisk svinepest i Tyskland i 1999

(meddelt under nummer K(2002) 2552)

(Kun den tyske udgave er autentisk)

(2002/577/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved beslutning 572/2001/EF(2), særlig artikel 3, stk. 3 og 5, og

ud fra følgende betragtninger:

(1) Der er forekommet udbrud af klassisk svinepest i Tyskland i 1999. Sygdommens forekomst er en alvorlig fare for svinebestandene i EF, og for at bidrage til udryddelsen af sygdommen hurtigst muligt har Fællesskabet mulighed for at yde et finansielt tilskud til medlemsstatens støtteberettigede udgifter.

(2) Da forekomsten af klassisk svinepest blev officielt bekræftet, gav de tyske myndigheder meddelelse om, at de havde truffet passende foranstaltninger, som også omfattede de foranstaltninger, der er anført i artikel 3, stk. 2, i beslutning 90/424/EØF.

(3) Den 26. juli 2000 indgav Tyskland en refusionsansøgning, der indgik den 2. august 2000, og som var ledsaget af bilag vedrørende de samlede udgifter for hele landet i 1999.

(4) I henhold til artikel 3, stk. 2, i Rådets forordning (EF) nr. 1258/1999(3) finansieres veterinær- og plantesundhedsforanstaltninger, som foretages efter Fællesskabets regler, af Den Europæiske Udviklings- og Garantifond for Landbruget, Garantisektionen. Finanskontrollen af foranstaltningerne foretages i henhold til artikel 8 og 9 i nævnte forordning.

(5) EF-tilskuddets størrelse bør fastsættes nu.

(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Tyskland kan få udbetalt støtte på maksimalt 834000 EUR som EF-tilskud til dækning af de støtteberettigede udgifter til udryddelse af klassisk svinepest, der forekom i 1999.

Artikel 2

EF-tilskuddet udbetales til Tyskland straks efter vedtagelsen af nærværende beslutning.

Artikel 3

Denne beslutning er rettet til Forbundsrepublikken Tyskland.

Udfærdiget i Bruxelles, den 10. juli 2002.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 19.

(2) EFT L 203 af 28.7.2001, s. 16.

(3) EFT L 160 af 26.6.1999, s. 103.
Kommissionens beslutning

af 25. september 2002

om det samlede EF-tilskud til udryddelse af klassisk svinepest i Spanien i 1997

(meddelt under nummer K(2002) 3538)

(Kun den spanske udgave er autentisk)

(2002/766/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved beslutning 2001/572/EF(2), særlig artikel 3, stk. 3, og

ud fra følgende betragtninger:

(1) Der er forekommet udbrud af klassisk svinepest i Spanien i 1997. Sygdommens forekomst er en alvorlig fare for svinebestandene i EF.

(2) For at bidrage til udryddelsen af sygdommen hurtigst muligt har Fællesskabet mulighed for at yde et finansielt tilskud til medlemsstatens støtteberettigede udgifter i henhold til bestemmelserne i beslutning 90/424/EØF.

(3) Den 2. august 1998 indsendte de spanske myndigheder den første anmodning om godtgørelse af samtlige udgifter, der var påløbet på det spanske territorium i 1997, efterfulgt af en række forklaringer.

(4) Kommissionens beslutning 98/63/EF(3) og 98/649/EF(4) om EF-tilskud til udryddelse af klassisk svinepest i Spanien har muliggjort udbetalingen af to forskud på 7 mio. EUR.

(5) Det samlede EF-tilskud til udryddelse af klassisk svinepest i Spanien i 1997 skal fastsættes.

(6) Ifølge resultaterne af Kommissionens kontrol af overholdelsen af fællesskabsreglerne på veterinærområdet og de nødvendige betingelser for EF-tilskud kan en del af de fremlagte udgifter ikke anerkendes som støtteberettigede. Disse iagttagelser bekræftes af en rapport fra Revisionsretten(5).

(7) Kommissionens bemærkninger og metoden til beregning af de støtteberettigede udgifter er blevet meddelt de spanske myndigheder og bekræftet i skrivelse af 19. marts 2002.

(8) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Det samlede EF-tilskud til udryddelse af klassisk svinepest i Spanien i 1997 beløber sig til 9031959 EUR.

Restbeløbet af EF-tilskuddet, som omtales i første afsnit, udgør 2031959 EUR og udbetales til Spanien.

Artikel 2

Denne beslutning er rettet til Kongeriget Spanien.

Udfærdiget i Bruxelles, den 25. september 2002.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 19.

(2) EFT L 203 af 28.7.2001, s. 16.

(3) EFT L 16 af 21.1.1998, s. 43.

(4) EFT L 309 af 19.11.1998, s. 45.

(5) EFT C 85 af 23.3.2000, s. 1.